2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

[19.](https://likumi.lv/ta/id/52951-epidemiologiskas-drosibas-likums#p19) panta pirmo un 2.1 daļu, 19.1 pantu, [30.](https://likumi.lv/ta/id/52951-epidemiologiskas-drosibas-likums#p30) panta trešo daļu,

[31.](https://likumi.lv/ta/id/52951-epidemiologiskas-drosibas-likums#p31) panta piekto daļu, 39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,11., 12., 13.,

14. un 16. punktu, [6.1panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.1) otro daļu un [6.3panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.3) otro daļu

un [Farmācijas likuma](https://likumi.lv/ta/id/43127-farmacijas-likums) [5.](https://likumi.lv/ta/id/43127-farmacijas-likums#p5) panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246., 245A. nr., 2021, 2B., 4B, 9A., 14A., 22A., 25A., 29A., 35A., 38C., 40A., 46., 49A., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C., 104A. nr.) šādus grozījumus:

1. Izteikt X1 nodaļu šādā redakcijā:

**"X.1 Īpašie epidemioloģiskās drošības pasākumi Covid-19 infekcijas uzraudzībai un izplatīšanās ierobežošanai** **ūdeļu, citu** ***Mustelidae* dzimtas dzīvnieku un jenotsuņu populācijā**

66.1 Aizliegts ievest no citas valsts Latvijas teritorijā ūdeles un neapstrādātas ūdeļu ādas.

66.2 Pārtikas un veterinārais dienests nosaka pasākumus saskaņā ar šo noteikumu 66.3punktā noteiktajām prasībām, lai Latvijā īstenotu Covid-19 infekcijas uzraudzību un ziņošanu Eiropas Komisijai.

66.3 Pārtikas un veterinārais dienests:

66.31. izstrādā Covid-19 uzraudzības programmu;

66.32. saskaņā ar šo noteikumu 66.20punktā noteikto sniedz ziņas Eiropas Komisijai par situāciju saistībā ar Covid-19 infekciju.

66.4 Lai uzraudzītu un mazinātu Covid-19 infekcijas izplatīšanos:

66.41. ūdeļu, citu *Mustelidae* dzimtas dzīvnieku, kā arī jenotsuņu (turpmāk – dzīvnieks) novietnē, dzīvnieku īpašnieks vai turētājs:

66.41.1. izstrādā biodrošības pasākumu plānu saskaņā ar šo noteikumu 66.5punktu un nodrošina tā izpildi dzīvnieku novietnē;

66.41.2. novietnē vai mītnē (telpa vai platība novietnē vai tās teritorijā, kurā tur dzīvniekus, kam ir līdzīgs veselības stāvokļa novērtējums, un kura ir atsevišķa epidemioloģiska vienība) dzīvniekus ieved saskaņā ar šo noteikumu 66.7punktā noteiktajām prasībām;

66.41.3. izmantojot jebkuru saziņas veidu, sniedz Pārtikas un veterinārajam dienestam šo noteikumu 66.91. apakšpunktā noteikto informāciju;

66.41.4. nodrošina novietnē strādājošām personām Covid-19 diagnostikai obligātos rutīnas skrīninga testus. Šo noteikumu [38.27 punkta](https://eu-central-1.protection.sophos.com?d=likumi.lv&u=aHR0cHM6Ly9saWt1bWkubHYvdGEvaWQvMzE1MzA0I3AzOC4yNw==&i=NWZjZjllOTZmOTIxY2QwZTA1Mzk1OTdj&t=ZGFkLzhHcXp3emk3OVZQU3RBNVZyQlE3ZlFOMkJrTWIwdktwU24rQ3hqMD0=&h=3ae65a26004d4057a51c37b4683c4ec9) ievaddaļā minētās personas var neveikt Covid-19 diagnostikai obligāto rutīnas skrīninga testus, ja nav infekcijas slimības pazīmju, izņemot gadījumos, kad Covid-19 testa nepieciešamību ir noteikusi ārstniecības persona vai epidemiologs atbilstoši medicīniskām vai epidemioloģiskām indikācijām;

66.41.5. kontrolē, ka novietnē strādā tikai tādas personas, kurām nav konstatēts Covid-19 infekcijas ierosinātājs un nav infekcijas slimības simptomu;

66.42. dzīvnieku populācijā, izņemot par novietnē turētajiem dzīvniekiem, jebkura persona, izmantojot jebkuru saziņas veidu, sniedz Pārtikas un veterinārajam dienestam šo noteikumu 66.92. apakšpunktā noteikto informāciju.

66.5 Dzīvnieku īpašnieks vai turētājs biodrošības pasākumu plānā nosaka:

66.51. kritērijus novietnē strādājošo personu veselības kontrolei, lai novērstu dzīvnieku inficēšanās risku ar Covid-19 infekciju;

66.52. kārtību, kādā novietnē strādājošām personām veicami Covid-19 diagnostikai obligātie rutīnas skrīninga testi. Šo noteikumu [38.27 punkta](https://eu-central-1.protection.sophos.com?d=likumi.lv&u=aHR0cHM6Ly9saWt1bWkubHYvdGEvaWQvMzE1MzA0I3AzOC4yNw==&i=NWZjZjllOTZmOTIxY2QwZTA1Mzk1OTdj&t=ZGFkLzhHcXp3emk3OVZQU3RBNVZyQlE3ZlFOMkJrTWIwdktwU24rQ3hqMD0=&h=3ae65a26004d4057a51c37b4683c4ec9) ievaddaļā minētās personas var neveikt Covid-19 diagnostikai obligātos rutīnas skrīninga testus, ja tām nav infekcijas slimības pazīmju, izņemot gadījumos, kad Covid-19 testa nepieciešamību ir noteikusi ārstniecības persona vai epidemiologs atbilstoši medicīniskām vai epidemioloģiskām indikācijām;

66.53. pienākumu jebkurai personai, kas atrodas novietnē, lietot sejas aizsargmasku vai respiratoru bez vārsta;

66.54. personas, kurām atļauts apmeklēt novietnes teritoriju, lai ierobežotu personu kustību novietnē;

66.55. pienākumu novietnē strādājošiem pirms ienākšanas novietnē vai mītnē dezinficēt rokas un apavus.

66.6 Biodrošības pasākumu plānā noteikto pasākumu īstenošanu novietnē uzrauga Pārtikas un veterinārais dienests.

66.7 Novietnē vai mītnē dzīvniekus no citas Latvijas teritorijā esošas novietnes vai mītnes ieved, ievērojot šādas prasības:

66.71. novietnei nav noteikti dzīvnieku pārvietošanas un dzīvnieku neapstrādātu ādu izmantošanas ierobežojumi;

66.72. dzīvniekus pirms ievietošanas novietnē pie pārējiem dzīvniekiem tur atsevišķi un novēro vismaz 14 dienas, nodrošinot atsevišķu personālu un aprīkojumu to turēšanai, barošanai un kopšanai;

66.73. ja novērošanas laikā nav konstatēts Covid-19 infekcijas ierosinātājs, dzīvniekus pēc novērošanas perioda ievieto novietnē pie pārējiem dzīvniekiem.

66.8 Pārtikas un veterinārais dienests veic Latvijas dzīvnieku novietņu riska novērtējumu, tajā ietverot:

66.81. uzraudzības pasākumu īstenošanas laikā iegūtos dzīvnieku laboratorisko izmeklējumu rezultātus par Covid-19 infekcijas ierosinātāju, pamatojoties uz 25 procentu slimības izplatību ar 95 procentu ticamību;

66.82. novietnē strādājošo personu vakcinācijas statusu, laboratorisko izmeklējumu kārtību un rezultātus uz Covid-19 infekcijas ierosinātāju;

66.83. novietnē ieviestos biodrošības pasākumus.

66.9 Pārtikas un veterinārajam dienestam sniedz informāciju:

66.91. novietnes dzīvnieku īpašnieks vai turētājs par:

66.91.1. dzīvnieku skaitu novietnē – mēneša pirmajā darbadienā;

66.91.2. iepriekšējā nedēļā nobeigušos dzīvnieku skaitu novietnē – katru pirmdienu;

66.91.3. katru gadījumu, kad rodas aizdomas par novietnē turēto dzīvnieku saslimšanu ar Covid-19 infekciju – dzīvniekiem novēro akūtus respiratoras infekcijas simptomus, gremošanas sistēmas darbības traucējumus, nomākumu, mazkustīgumu, atteikšanos no barības, ūdens vai novēro dzīvnieku mirstību (turpmāk – aizdomas par saslimšanu ar Covid-19 infekciju), – nekavējoties;

66.91.4. šo noteikumu 66.7punktā minēto ievesto dzīvnieku, kad novērošanas laikā nobeidzas kāds dzīvnieks vai rodas aizdomas par tā saslimšanu ar Covid-19 infekciju, – nekavējoties;

66.92. jebkura persona par dzīvnieku, kad rodas aizdomas par saslimšanu ar Covid-19 infekciju, – nekavējoties.

66.10 Pārtikas un veterinārais dienests ņem līķa paraugu vai orofariangeālās iztriepes (turpmāk – kontroles paraugs) un nosūta tās laboratoriskai izmeklēšanai Covid-19 infekcijas ierosinātāja noteikšanai:

66.101. pēc tam kad saņemta šo noteikumu 66.91.3. vai 66.91.4. apakšpunktā minētā informācija. Pārtikas un veterinārais dienests nosaka nepieciešamo kontroles paraugu apjomu, pamatojoties uz 50 procentu slimības izplatību ar 95 procentu ticamību;

66.102. pēc tam kad saņemta šo noteikumu 66.92. apakšpunktā minētā informācija. Ja pastāv aizdomas par saslimšanu ar Covid-19 infekciju:

66.102.1. līdz pieciem dzīvniekiem – Pārtikas un veterinārais dienests ņem vienu kontroles paraugu;

66.102.2. vairāk par pieciem dzīvniekiem – Pārtikas un veterinārais dienests ņem piecus kontroles paraugus pēc nejaušības principa.

66.11 Ja dzīvniekam tiek apstiprināta Covid-19 infekcija:

66.111. Pārtikas un veterinārais dienests:

66.111.1. nekavējoties par to informē Slimību profilakses un kontroles centru, kas sadarbībā ar Pārtikas un veterināro dienestu nodrošina epidemioloģisko izmeklēšanu, noņemot paraugus, kurus nosūta laboratoriskai izmeklēšanai Covid-19 infekcijas ierosinātāja noteikšanai, kā arī nosaka turpmākos pasākumus atbilstoši iestāžu kompetencei;

66.111.2. nosaka dzīvnieku pārvietošanas un izmantošanas ierobežojumus;

66.111.3. nosaka dzīvnieku neapstrādāto kažokādu izmantošanas ierobežojumus. Ja nepieciešams, ņem kontroles paraugus no kažokādām Covid-19 infekcijas ierosinātāja noteikšanai;

66.111.4. ja nepieciešams, nosaka dzīvnieku barības izmantošanas vai pārvietošanas ierobežojumus;

66.111.5. nosaka kūtsmēslu – mēslu, vircas un izmantoto pakaišu – pārvietošanas ierobežojumus un apstrādes nosacījumus vai to pārstrādi vai likvidēšanu saskaņā ar šo noteikumu 66.12 punktā minētajām prasībām;

66.112. Slimību profilakses un kontroles centrs veic epidemioloģiskās situācijas analīzi un sagatavo riska novērtējumu par iespējamo Covid-19 infekcijas izplatības risku cilvēku vidū.

66.12 Covid-19 infekcijai apstiprinoties, dzīvnieku izcelsmes blakusproduktus pārstrādā vai likvidē, piemērojot Eiropas Parlamenta un Padomes 2009. gada 21. oktobra Regulas (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002, nosacījumus un Eiropas Komisijas 2011. gada 25. februāra Regulā (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, noteiktās pārstrādes vai likvidēšanas metodes un nosacījumus, kas novērš slimības ierosinātāja izplatīšanās iespēju.

66.13 Pamatojoties uz šo noteikumu 66.112. apakšpunktā minēto riska novērtējumu, Slimību profilakses un kontroles centrs un Pārtikas un veterinārais dienests nosaka novietnē strādājošo personu, kā arī novietnē esošo dzīvnieku uzraudzības paraugu noņemšanas un laboratoriskās izmeklēšanas kārtību un turpmāko rīcību Covid-19 infekcijas izplatības ierobežošanai Covid-19 infekcijas skartajā novietnē.

66.14 Covid-19 infekcijas skartās ūdeļu novietnes īpašnieks vai turētājs sadarbojas ar Pārtikas un veterināro dienestu un Slimību profilakses un kontroles centru un ievēro tā sniegtos norādījumus, lai nodrošinātu Covid-19 infekcijas izplatības ierobežošanas pasākumu ieviešanu novietnē.

66.15 Ja Covid-19 infekcija tiek apstiprināta dzīvnieku novietnē strādājošai personai vai tās ģimenes locekļiem, Slimību profilakses un kontroles centrs:

66.151. nekavējoties par to informē Pārtikas un veterināro dienestu;

66.152. sadarbībā ar Pārtikas un veterināro dienestu nodrošina epidemioloģisko izmeklēšanu, organizējot novietnē strādājošo personu laboratorisko izmeklēšanu, un nosaka turpmākos pasākumus atbilstoši iestāžu kompetencei.

66.16 Pārtikas un veterinārais dienests ņem kontroles paraugus dzīvniekiem un tos nosūta laboratoriskai izmeklēšanai Covid-19 infekcijas ierosinātāja noteikšanai pēc tam, kad saņemta šo noteikumu 66.151. apakšpunktā minētā informācija. Dienests nosaka nepieciešamo paraugu apjomu novietnē, pamatojoties uz piecu procentu slimības izplatību ar 95 procentu ticamību.

66.17 Valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"" veic dzīvnieka līķa daļēju vai pilnu sekciju, līķu iznīcināšanu un laboratoriskos izmeklējumus, lai noteiktu:

66.171. šo noteikumu 66.10punktā, 66.111.1. apakšpunktā, 66.13 punktā un 66.16punktāminētajos paraugos:

66.171.1. Covid-19 infekcijas ierosinātāju;

66.171.2. ja nepieciešams – antivielas pret Covid-19 infekcijas ierosinātāju;

66.172. Covid-19 infekcijas ierosinātāju kontroles paraugā savvaļas dzīvniekiem, kas nosūtīti laboratoriskai izmeklēšanai uz valsts zinātnisko institūtu "Pārtikas drošības, dzīvnieku veselības un vides zinātniskais institūts "BIOR"" saskaņā ar normatīvajiem aktiem par trakumsērgas profilakses un apkarošanas kārtību.

66.18 Valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"" šo noteikumu 66.171.2. un 66.172. apakšpunktā minētajiem paraugiem, kuros konstatēts Covid-19 infekcijas ierosinātājs, līdz 50 procentu apjomā nodrošina Covid-19 infekcijas ierosinātāja genoma analīzi. Covid-19 infekcijas ierosinātāja izolātu atlasi genoma analīzei veic Pārtikas un veterinārais dienests, pamatojoties uz epidemioloģiskās izmeklēšanas laikā iegūto informāciju.

66.19 Valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"" nekavējoties nosūta Pārtikas un veterinārajam dienestam šo noteikumu 66.17 un 66.18 punktā minēto paraugu laboratoriskās izmeklēšanas iegūtos rezultātus.

66.20 Pārtikas un veterinārais dienests sagatavo un nosūta elektroniski Eiropas Komisijai ziņojumu:

66.201.1. par pirmo apstiprināto Covid-19 infekcijas saslimšanas gadījumu dzīvniekam – trīs dienu laikā, bet pēc jauna Covid-19 infekcijas uzliesmojuma – pārskatu reizi nedēļā;

66.201.2. ja ir iegūta jauna informācija par Covid-19 infekcijas epidemioloģiju un tās zoonotisko ietekmi;

66.201.3. par Covid-19 infekcijas ierosinātāja filoģenētiskās analīzes rezultātiem, ja nepieciešams, – reizi mēnesī.

66.21 Pārtikas un veterinārais dienests šo noteikumu 66.19 punktā minētajā ziņojumā norāda šādu informāciju:

66.211. ziņojuma iesniegšanas datumu;

66.21 2. valsts nosaukumu;

66.21 3. ziņojuma veidu (pirmreizējais vai iknedēļas ziņojums);

66.214. apstiprināto Covid-19 infekcijas saslimšanas gadījumu skaitu, par kuriem tiek sniegts ziņojums;

66.215. par katru apstiprināto Covid-19 infekcijas saslimšanas gadījumu:

66.215.1. apstiprinātā saslimšanas gadījuma reģistrācijas numuru;

66.215.2. novadu, kurā atrodas novietne, vai aptuveno ģeogrāfiskās atrašanās vietu, kurā turēts vai atrasts dzīvnieks;

66.215.3. aizdomu konstatēšanas datumu;

66.215.4. apstiprināšanas datumu;

66.215.5. diagnostikas metodi;

66.215.6. aptuveno datumu, kad infekcija izplatījusies novietnē vai minētajā vietā;

66.215.7. iespējamo infekcijas avotu;

66.215.8. īstenotos kontroles pasākumus – kontroli uzraudzības vai aizsardzības zonā, izsekojamību, karantīnu, liemeņu, blakusproduktu un atkritumu oficiālu iznīcināšanu, pilnīgu izkaušanu, slimības kontroli savvaļas dzīvniekiem, zonēšanu, dezinfekciju, vakcinācijas atļaušanu (ja ir pieejama vakcīna), skarto dzīvnieku neārstēšanu vai jebkuru citu atbilstošu pasākumu īstenošanu;

66.215.9. uzņēmīgo dzīvnieku skaitu novietnē vai minētajā vietā, grupējot pēc uzņēmīgās sugas;

66.215.10. klīniski vai subklīniski skarto dzīvnieku skaitu novietnē vai minētajā vietā, grupējot pēc uzņēmīgās sugas vai, ja nav zināms precīzs skaits, norādot aptuveno skaitu;

66.215.11. par slimības izplatību – to klīniski slimo dzīvnieku skaits novietnē vai minētajā vietā, kuriem ir Covid-19 infekcijas pazīmes, grupējot pēc uzņēmīgās sugas, attiecībā pret uzņēmīgo dzīvnieku skaitu, kā arī klīniski aizdomīgo dzīvnieku pazīmju apraksta kopsavilkumu (ja nav zināms precīzs skaits, norādīt aptuveno skaitu);

66.215.12. par dzīvnieku mirstību – novietnē vai minētajā vietā mirušo dzīvnieku skaitu, grupējot pēc uzņēmīgās sugas vai, ja nav zināms precīzs skaits, norādot aptuveno skaitu;

66.216. molekulārās epidemioloģijas datus un Covid-19 infekcijas ierosinātāja būtiskas mutācijas;

66.217. datus par apstiprinātajiem Covid-19 infekcijas saslimšanas gadījumiem cilvēkiem, kas ir saistīti ar Covid-19 infekcijas uzliesmojumiem dzīvnieku populācijā;

66.218. citu būtisku informāciju."

2. Papildināt noteikumus ar 101. un 102. punktu šādā redakcijā:

"101.  Šo noteikumu 66.8punktā noteiktās prasības īsteno līdz 2021. gada 1. augustam.

102. Šo noteikumu X1 nodaļā (izņemot 66.8punktu) noteiktās prasības piemēro līdz 2022. gada 31. martam."

Ministru prezidents A. K. Kariņš

Zemkopības ministrs K. Gerhards